Title: Príloha č
Author: HARVILAK
Last saved by: timea.lengyelova
Company: SVPS

Príloha č. 9
k nariadeniu vlády č. .../2005 Z.z.

Ošetrenie mlieka na zabezpečenie zničenia vírusu slintačky a krívačky

Časť A
Mlieko a mliečne výrobky určené na ľudskú spotrebu

1. Mlieko určené na ľudskú spotrebu sa musí podrobiť najmenej jednému z týchto ošetrení
1.1. sterilizácii pri minimálnej hodnote Fo  3,
1.2. ošetrenie UHT^),

^) UHT= ošetrenie ultra vysokou teplotou pri 132 °C minimálne počas jednej sekundy.

1.3. ošetreniu HTST^), ktoré sa použije dvakrát pri mlieku, ktorého pH sa rovná alebo je vyššie ako 7,0,

^) HTST= krátkodobá pasterizácia pri vysokej teplote pri 72 °C najmenej počas 15 sekúnd alebo ekvivalentný pasterizačný účinok dosahujúci negatívnu reakciu  na fosfátovú skúšku.

1.4. ošetreniu mlieka pomocou HTST, ktorého pH je nižšie ako 7,0,
1.5. HTST kombinovanému s iným ošetrením pomocou
1.5.1. zníženia pH pod 6 najmenej počas jednej hodiny, alebo 
1.5.2. dodatočného zohriatia na 72 °C alebo viac, kombinovaného s sušením.

2. Mliečne výrobky sa musia podrobiť jednému z vyššie uvedených ošetrení alebo sa musia vyrobiť z mlieka ošetreného v súlade s  bodom 1.

Časť B
Mlieko a mliečne výrobky neurčené na ľudskú spotrebu a mlieko a mliečne výrobky určené na kŕmenie zvierat

1. Mlieko neurčené na ľudskú spotrebu a mlieko určené na kŕmenie zvierat sa musí podrobiť najmenej jednému z týchto ošetrení
1.1. sterilizácii pri minimálnej hodnote Fo3,
1.2. UHT v kombinácii s iným fyzickým ošetrením, ktoré je uvedené buď v odseku 1.4.1 alebo 1.4.2,
1.3. HTST použité dvakrát,
1.4. HTST kombinovanému s iným ošetrením pomocou
1.4.1. zníženia pH pod 6 najmenej počas jednej hodiny, alebo 
1.4.2. dodatočného zohriatia na 72 °C alebo viac, kombinovaného s sušením.

2. Mliečne výrobky sa musia podrobiť jednému z vyššie uvedených ošetrení alebo sa musia vyrobiť z mlieka ošetreného podľa bodu 1.

3. Srvátka, ktorou sa kŕmia zvieratá vnímavých druhov a ktorá sa vyrába z mlieka ošetreného podľa odseku 1, sa musí zobrať najmenej 16 hodín po zrazení mlieka a jej pH musí pred prepravou do poľnohospodárskeho podniku s chovom ošípaných vykazovať hodnotu < 6.0.